ಎಡದಂಡೆ ನಾಲೆಗೆ ಬಿದ್ದು ಮೂರು ಮಕ್ಕಳು ಸಾವು: ತಾಯಿ ನಾಪತ್ತೆ ಹಾರಂಗಿ ಎಡದಂಡೆ ನಾಲೆಗೆ ಬಿದ್ದು ಮೂರು ಮಕ್ಕಳು ಮೃತಪಟ್ಟು, ತಾಯಿ ನಾಪತ್ತೆಯಾಗಿರುವ ಘಟನೆ ಹಾಸನ ಜಿಲ್ಲೆಯ ಅರಕಲಗೂಡಿನ ಅರಗಲ್ಲು ಗ್ರಾಮದಲ್ಲಿ ಸಂಭವಿಸಿದೆ. ಚಿತ್ರದುರ್ಗದ ಚನ್ನಮ್ಮ ನಾಪತ್ತೆಯಾಗಿದ್ದು, ಇಬ್ಬರು ಮಕ್ಕಳಾದ ವಿಜಯ್ 5, ವಿನಯ್ 3 ಹಾಗೂ ಮಗಳು ದೀಕ್ಷಾ 2 ಮೃತಪಟ್ಟ ದುರ್ದೈವಿಗಳು. ಮನೆಯಲ್ಲಿ ಜಗಳ ಮಾಡಿಕೊಂಡು ಮಕ್ಕಳೊಂದಿಗೆ ತಾಯಿ ಚನ್ನಮ್ಮ ಮನೆ ಬಿಟ್ಟು ಬಂದಿದ್ದು, ನಾಲೆಗೆ ಹಾರಿ ಆತ್ಮಹತ್ಯೆ ಮಾಡಿಕೊಂಡಿರಬಹುದು ಎಂದು ಶಂಕಿಸಲಾಗಿದೆ. ಕೊಣನೂರು ಪೊಲೀಸರು ಪ್ರಕರಣ ದಾಖಲಿಸಿಕೊಂಡಿದ್ದು, ಚನ್ನಮ್ಮ ಹುಡುಕಾಟ ಮುಂದುವರಿದಿದೆ.